Virallinen lehti nro C 341 , 29/11/1999 s. 0072



KIRJALLINEN KYSYMYS E-0252/99 esittäjä(t): Laura González Álvarez (GUE/NGL) komissiolle (12. helmikuuta 1999) Aihe: Saviliuskejätekasat San Pedro de Tronesissa (Castilla y León, Espanja) Saviliuskejätekasat uhkaavat San Pedro de Tronesia. Eräät kasoista ovat jopa 100 metriä korkeita ja niissä on monia murtumia, joiden vuoksi asukkaat pelkäävät kasojen putoavan kylän päälle. Tämä tilanne on johtanut vakaviin ympäristövaurioihin, jotka estävät kannattavan taloudellisen toiminnan kuten matkailun kehittämistä alueella. Onko komissio tietoinen tästä tilanteesta? Tietääkö komissio, rikotaanko tällä saviliuskeen kaivamisella jotakin seuraavista direktiiveistä: a) direktiivi 92/43/ETY(1) Neuvoston direktiivi 92/43/ETY, annettu 21 päivänä toukokuuta 1992, luontotyyppien sekä luonnonvaraisen eläimistön ja kasviston suojelusta b) direktiivi 85/337/ETY(2) Neuvoston direktiivi 85/337/ETY, annettu 27 päivänä kesäkuuta 1985, tiettyjen julkisten ja yksityisten hankkeiden ympäristövaikutusten arvioinnista c) direktiivi 87/216/ETY(3) Neuvoston direktiivi 87/216/ETY, annettu 19 päivänä maaliskuuta 1987, tietyn teollisen toiminnan suuronnettomuuden vaarasta annetun direktiivin 82/501/ETY muuttamisesta. Katsooko komissio, että toimivaltaisten viranomaisten olisi kiireellisesti asetettava järkevät rajat näiden jätekasojen koolle? Onko tällaisista rajoista säädetty jossakin direktiivissä? Aikooko komissio kehottaa toimivaltaisia viranomaisia laatimaan kiireellisesti teknisen tutkimuksen San Pedro de Tronesin jätekasoista, niin että jokaiselle niistä voidaan laatia erityinen suunnitelma, jolla vakavaa vaaraa aiheuttavat kasat saadaan pysymään paikoillaan ja tehdään turvallisiksi? Komission jäsenen Ritt Bjerregaardinkomission puolesta antama vastaus (18. maaliskuuta 1999) Komissio ei ole tietoinen parlamentin jäsenen mainitsemasta asiasta. Saviliuskejätteen alkuperä ei käy ilmi kysymyksestä, joten komissio aikoo pyytää Espanjan viranomaisilta lisätietoja asiasta. Saatujen tietojen perusteella näyttäisi siltä, ettei asia kuulu tiettyjen julkisten ja yksityisten hankkeiden ympäristövaikutusten arvioinnista 27. kesäkuuta 1985 annetun neuvoston direktiivin 85/337/ETY soveltamisalaan. Jätteet eivät ole peräisin teollisesta toiminnasta, joten asia ei tunnu kuuluvan myöskään vaarallisista aineista aiheutuvien suuronnettomuusvaarojen torjunnasta 9. joulukuuta 1996 annetun neuvoston direktiivin 96/82/EY(4), jolla korvataan aikaisempia säännöksiä, soveltamisalaan. Parlamentin jäsen ei mainitse, että minkään lajin elinympäristö olisi kohteen läheisyydessä, joten asiaan ei voida soveltaa luontotyyppien sekä luonnonvaraisen eläimistön ja kasviston suojelusta 21. toukokuuta 1992 annettua neuvoston direktiiviä 92/43/ETY. Jätteistä 15. heinäkuuta 1975 annetun neuvoston direktiivin 75/442/ETY(5) mukaan jäsenvaltioiden on kiellettävä jätteiden luvaton varastointi kaatopaikoille. Lisäksi jäsenvaltioiden on toteutettava tarvittavat toimenpiteet sen varmistamiseksi, että jätteiden käsittely ja niiden varastointi kaatopaikoille eivät aiheuta vaaraa ihmisille tai ympäristölle. (1) EYVL L 206, 22.7.1992, s. 7. (2) EYVL L 175, 5.7.1985, s. 40. (3) EYVL L 85, 28.3.1987, s. 36. (4) EYVL L 10, 14.1.1997. (5) EYVL L 194, 25.7.1975.